CELEX: 
Language: et
Date: 2020-08-31 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määruse (EÜ) nr 1272/2008 (mis käsitleb ainete ja segude klassifitseerimist, märgistamist ja pakendamist) artiklit 25 seoses eritellimusel värvidega

EUROOPA
                            KOMISJON
                                                      Brüssel, 31.8.2020
                                                      C(2020) 5759 final
                  KOMISJONI DELEGEERITUD MÄÄRUS (EL) …/…,
                                           31.8.2020,
   millega muudetakse Euroopa Parlamendi ja nõukogu määruse (EÜ) nr 1272/2008 (mis
    käsitleb ainete ja segude klassifitseerimist, märgistamist ja pakendamist) artiklit 25
                                seoses eritellimusel värvidega
                                   (EMPs kohaldatav tekst)
ET                                                                                         ET
 ---pagebreak---                                                  SELETUSKIRI
   1.         DELEGEERITUD ÕIGUSAKTI TAUST
   Määruse (EÜ) nr 1272/2008 artikli 45 lõike 1 kohaselt vastutavad liikmesriikide määratud
   organid teabe vastuvõtmise eest segusid turule viivatelt importijatelt ja allkasutajatelt.
   Komisjoni määrusega (EL) 2017/542 muudeti määrust (EÜ) nr 1272/2008, lisades sellele lisa,
   millega ühtlustatakse teavet tervisealases hädaolukorras tegutsemise kohta (edaspidi „VIII
   lisa“)1.
   VIII lisa võeti vastu 2017. aasta märtsis. Pärast vastuvõtmist nõudsid liikmesriigid ja tööstuse
   sidusrühmad oluliste rakendatavuse probleemide2 tõttu VIII lisa muutmist enne selle nõuetele
   vastamise tähtpäeva. Komisjon tellis uuringu, et hinnata väidete õiguspärasust ja mõju
   kohustatud isikutele, ning jõudis järeldusele, et VIII lisa muutmine on tõepoolest vajalik. See
   muudatus kujutaks endast määruse teist muudatust pärast määruse (EL) 2020/11 vastuvõtmist,
   millega lükati edasi tarbijakasutuseks mõeldud segudega seotud nõuetele vastamise tähtpäev
   ning mille eesmärk oli ühtlustada eeskirjade tõlgendamist, parandada seesmist sidusust ja
   leevendada teatavaid soovimatuid tagajärgi, mis olid ilmnenud alles pärast määruse (EL)
   2017/542 vastuvõtmist.
   Komisjon teeb nüüd praktilise rakendamise probleemide lahendamiseks ettepaneku lisada
   määruse (EÜ) nr 1272/2008 artiklile 25 lõige 8 ning muuta määruse VIII lisa.
   Kooskõlas volitustega, mis on talle antud määrusega (EÜ) nr 1272/2008 (mida on muudetud
   määrusega (EL) 2019/1243) ja eriti selle artikliga 53c, võtab komisjon iga talle delegeeritud
   volituse puhul vastu eraldi delegeeritud õigusakti. Kuna artikli 25 ja VIII lisa muutmiseks
   antud volitused on erinevad, teeb komisjon ettepaneku võtta vastu kaks eraldi delegeeritud
   õigusakti.
   Kavandatud õigusaktiga lisatakse artiklisse 25 lõige 8, millega nähakse ette lahendus
   eritellimusel värvide jaoks. Õigusaktiga pakutakse ainult osa lahendusest, nimelt mõju
   määruse (EÜ) nr 1272/2008 artiklis 25 sätestatud märgistamiskohustustele, mis tuleneb
   sellest, et eritellimusel värvide jaoks ei ole UFI moodustamine vajalik. Lahenduse teine osa
   ehk see, et eritellimusel värvide jaoks ei ole vaja moodustada UFIt, on sätestatud komisjoni
   delegeeritud määruses (EL) AAAA/XXX [C(2020)5759].
   2.         ÕIGUSAKTI VASTUVÕTMISELE EELNENUD KONSULTEERIMINE
   Määruse (EÜ) nr 1272/2008 artikli 53a lõike 4 kohaselt konsulteeriti kooskõlas 13. aprilli
   2016. aasta institutsioonidevahelises parema õigusloome kokkuleppes sätestatud eeskirjadega
   iga liikmesriigi määratud ekspertidega, kes kuulusid asjakohasesse eksperdirühma
   CARACAL (REACH- ja CLP-määruse pädevad asutused (E02385))3.
   Lisaks avaldati tagasiside saamiseks ajavahemikul 12. maist 2020 kuni 9. juunini 2020 algatus
   pealkirjaga „Introducing labelling requirements for bespoke paints relevant for poison
   centers“ (mürgistusteabekeskuste jaoks oluliste eritellimusel värvide märgistamisnõuete
   1
            ELT L 78, 23.3.2017, lk 1–12.
   2
            Näiteks selliste segude mõju nõuetele vastavuse võimalikkusele, mille koostis on koostisosade
            loodusliku päritolu tõttu väga muutuv, raskused toodete täpse koostise kindlaksmääramisel keerukate
            tarneahelate korral ning mõju, mis tuleneb samade tehniliste omaduste ja ohtudega segu koostisosade
            pakkumisest eri tarnijate poolt.
   3
            ELT L 123, 12.5.2016, lk 1.
ET                                                       1                                                      ET
 ---pagebreak---    kehtestamine)                        (https://ec.europa.eu/info/law/better-regulation/have-your-
   say/initiatives/12315-Amending-Regulation-EC-No-1272-2008-as-regards-supplemental-
   labelling-information-for-emergency-health-response). Üldsuse tagasiside saab kokku võtta
   järgmiselt.
   Komisjonile laekus 46 märkust üksikisikutelt ja organisatsioonidelt, kes olid enamasti
   keemiatööstusega seotud ja kes asusid peamiselt Euroopas.
   Valdav enamik märkustest saadi tööstusvaldkonna sidusrühmadelt (92 % märkustest tuli kas
   äriühingutelt või äriorganisatsioonidelt/-ühingutelt) ning muude üksuste esitatud märkuste
   osakaal oli kokku 8 % (ELi kodanikud 4 %, vabaühendused 2 % ja muud üksused 2 %).
   Üldiselt väljendasid märkuste esitajad kavandatud õigusakti üle suurt heameelt, väites, et
   eritellimusel värvide jaoks toimiva lahenduse leidmisel on tehtud suuri edusamme.
   Valdav osa märkusi puudutas taotlust lükata edasi esimene nõuetele vastamise kuupäev 1.
   jaanuar 2021, mis on sätestatud komisjoni delegeeritud määruses (EL) AAAA/XXX
   [C(2020)5759]. Esitatud põhjusteks olid suur hulk segusid, millest tuli väidetavalt teatada,
   kõnealuse õigusakti vastuvõtmise edasilükkumine COVID-19 tõttu võrreldes algse ajakavaga
   ning sellest tulenev võimatus võtta see õigusakt vastu enne perioodi, mille jooksul komisjon
   suvel Euroopa Parlamendile ja nõukogule dokumente ei edasta, 4 mure, et Euroopa
   Kemikaaliameti (ECHA) poolt väljatöötatud vajalikud IT-vahendid, millega tööstus peab oma
   süsteeme kohandama, ei pruugi olla õigel ajal valmis, ning mure, et liikmesriikide IT-
   süsteemid võivad kannatada võimalike turvarikkumiste tõttu, kui need õigel ajal valmis ei ole.
   Komisjon ei kavatse nõuetele vastamise kuupäeva 1. jaanuar 2021 edasi lükata järgmistel
   põhjustel: Euroopa Kemikaaliamet (edaspidi „amet“) töötas VIII lisa C osa kohase
   teavitusvormi välja ja avaldas selle juba 2019. aasta aprillis. Lisaks töötas amet välja ja seadis
   sisse otsingumootoriga andmebaasi, mis toimib alates 2019. aasta novembrist.
   Mis puudutab liikmesriikide IT-süsteemide valmisolekut, siis ettevalmistused juurdepääsuks
   otsingumootoriga andmebaasile edenevad kavakohaselt kõigi liikmesriikide jaoks, kes on
   otsustanud ameti otsingumootoriga andmebaasi kasutada. Liikmesriigid saavad
   otsingumootoriga andmebaasile juurdepääsu üksnes juhul, kui nad täidavad kõik turvanõuded,
   mistõttu ei ole turvarikkumistega seotud mured põhjendatud.
   Mis puudutab COVID-19 põhjustatud viivitust ja sellest tulenevat võimatust võtta kõnealune
   õigusakt vastu enne suvist kaasseadusandjatele edastamiskeelu perioodi, siis oli see viivitus
   komisjoni hinnangul ligikaudu kaks ja pool kuud. Komisjoni arvates ei õigusta see siiski
   nõuetele vastamise kuupäeva edasilükkamist.
   Tagasisides juhiti tähelepanu sellele, et alates 1. jaanuarist 2021 tuleb teatada
   märkimisväärsest arvust segudest. Tuleks arvesse võtta, et VIII lisas üksnes ühtlustatakse
   teavitusvormi ning et artiklist 45 tulenevaid andmete esitamise kohustusi kohaldatakse juba
   alates määruse (EÜ) nr 1272/2008 jõustumisest. Määrusega (EL) 2017/542 on ette nähtud
   üleminekuperiood kuni 1. jaanuarini 2025 selliste segude puhul, millest on juba teatatud
   olemasolevate riiklike süsteemide alusel, nii et juba turule viidud segude puhul võib sellest
   kasu saada.
   Seoses artikli 25 lõike 8 lisamisega kommenteeriti, et ei ole kehtestatud kontsentratsiooni
   piirmäära eritellimusel värvides sisalduvate ohtlike segude UFIde märkimiseks nende
   pakendile, ja tehti ettepanek 10 % piirmäära kehtestamiseks. Eksperdirühm, kellega
   konsulteeriti ja keda on tsiteeritud eespool, arutas sama küsimust ja jõudis järeldusele, et
   tervisega seotud hädaolukorras asjakohaseks tegutsemiseks on vaja palju madalamat
   4
            ELT L 123, 12.5.2016, lk 1.
ET                                                  2                                                 ET
 ---pagebreak---    piirmäära. Nüüd kehtestatakse kontsentratsiooni piirmäär 0,1 %, mis on kooskõlas ohtlike
   koostisainete identifitseerimise piirmääraga vastavas teatises.
   Seoses artikli 25 lõike 8 teise lõiguga, millega nähakse ette kohustus lisada eritellimusel värvi
   märgistusele unikaalse koostise tähisega (UFI) segu kontsentratsioon, kui see ületab 5 %,
   tegid tööstuse sidusrühmad ettepaneku tõsta piirmäär 10 %ni, et kaitsta nõuetekohaselt
   konfidentsiaalset äriteavet. Eksperdirühm, kellega konsulteeriti ja keda on tsiteeritud eespool,
   arutas sama küsimust ja jõudis järeldusele, et selleks et tervisega seotud hädaolukorras
   asjakohaselt tegutseda, tuleks kehtestatud piirmäär säilitada, võttes eelkõige arvesse, et
   enamik värve on valmistatud kontsentratsiooniga alla 5 % ühe värvaine kohta. Komisjon on
   seisukohal, et kuna eelnõu tekst juba võimaldab osutada konkreetse kontsentratsiooni asemel
   teatavale kontsentratsioonivahemikule, on oluliselt vähendatud võimalust segu keemilist
   koostist täpselt kindlaks teha ning esitatud argumendid ei olnud piisavalt põhjendatud, et
   õigustada ohutustaseme täiendavat vähendamist.
   Muud ettepanekud käsitlesid mõiste „eritellimusel värv“ laiendamist mõiste „eritellimusel
   värvisegud“ kasutusele võtmisega artikli 25 lõike 8 kolmandas lõigus ja VIII lisa jao 2.4
   punktis 5, et erandit saaks kohaldada kõigi eritellimusel värvisegude suhtes. Komisjoni
   arvates tuleb eristada segusid, mille eesmärk on värvi lisamine, värvilistest segudest.
   Värvilised segud ei kuulu mõiste „värv“ alla. Muude eritellimusel värvisegude kohta ei
   esitatud turu- ega vahejuhtumite andmeid ning seega ei oleks määratluse laiendamine ilma
   täiendavate andmeteta põhjendatud.
   Täiendavates märkustes soovitatakse jätta „eritellimusel värvi“ määratlusest välja viide
   „piiratud koguses“. Komisjon usub, et see spetsifikatsioon on eritellimusel värvi selgeks
   määratlemiseks vajalik, sest ilma selleta võiks turule viia piiramatus koguses eritellimusel
   värvi, mis tooks kaasa teistsuguse riskistsenaariumi. Samal ajal oleks mis tahes konkreetne
   kehtestatud piirmäär olnud meelevaldne ja põhjendamata, võttes arvesse, et määratlus peaks
   sobima erinevate võimalike stsenaariumidega.
   Lisaks tehti ettepanek lisada artikli 25 lõike 8 kolmandasse lõiku ja VIII lisa A osa jao 2.4
   punkti 5 eritellimusel värvi määratlusse „eritellimusel tööstuslikud värvid ja tindid“, võttes
   arvesse, et müügikohas toimub toonijate või värvide segamine ka tööstussegmendi jaoks.
   Kuna tõendid selliste värvide suhtes erandi tegemise vajaduse kohta puuduvad ja taotluse
   ajastus on hiline, ei pea komisjon erandi laiendamist põhjendatuks. Eritellimusel värvidega
   seotud küsimusi arutati ka eksperdirühmaga, kellega konsulteeriti ja keda on tsiteeritud
   eespool, ning enamik eksperte eelistas lihtsustust mitte mingil viisil laiendada.
   Esitati märkusi, et võimaldada suuremat paindlikkust unikaalse koostise tähise (UFI)
   paigutamisel pakendi muudele osadele (näiteks ülaosal, kaanel) selle asemel, et esitada see
   lisateabena märgistusel või pakendil koos muude märgistuselementidega vastavalt artikli 29
   lõikele 4a ja punktile 5.3. VIII lisa A osa. Komisjon on seisukohal, et praegused sätted
   võimaldavad UFI paigutamisel piisavat paindlikkust.
   3.       DELEGEERITUD ÕIGUSAKTI ÕIGUSLIK KÜLG
   Õigusaktiga muudetakse määrust (EÜ) nr 1272/2008. Käesoleva delegeeritud õigusakti
   õiguslik alus on määruse (EÜ) nr 1272/2008 artikli 53 lõige 1.
ET                                                 3                                                 ET
 ---pagebreak---                       KOMISJONI DELEGEERITUD MÄÄRUS (EL) …/…,
                                                      31.8.2020,
     millega muudetakse Euroopa Parlamendi ja nõukogu määruse (EÜ) nr 1272/2008 (mis
      käsitleb ainete ja segude klassifitseerimist, märgistamist ja pakendamist) artiklit 25
                                         seoses eritellimusel värvidega
                                              (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ)
   nr 1272/2008, mis käsitleb ainete ja segude klassifitseerimist, märgistamist ja pakendamist
   ning millega muudetakse direktiive 67/548/EMÜ ja 1999/45/EÜ ja tunnistatakse need
   kehtetuks ning muudetakse määrust (EÜ) nr 1907/20065, eriti selle artikli 53 lõiget 1,
   ning arvestades järgmist:
   (1)     Määrust (EÜ) nr 1272/2008 muudeti komisjoni määrusega (EL) 2017/5426, et lisada
           teatavad nõuded, mis käsitlevad tervisealases hädaolukorras tegutsemisega seotud
           teabe esitamist ja unikaalse koostise tähise (UFI) lisamist ohtliku segu märgistusel
           esitatud lisateabe hulka. Importijad ja allkasutajad peavad hakkama nõudeid täitma
           etapikaupa, järgides nõuetele vastamise eri tähtaegu vastavalt sellele, millisel otstarbel
           segu turule viiakse.
   (2)     Värvisektor on tõstatanud konkreetse probleemi seoses tervisealases hädaolukorras
           tegutsemise nõuete rakendatavusega selliste värvide puhul, mida valmistatakse
           müügikohas piiratud koguses spetsiaalselt üksiktarbijale või kutsealasel eesmärgil
           kasutajale. Selleks et rahuldada tarbijate nõudlust väga spetsiifiliste värvitoonide
           järele, võib värvisegude tootjatelt paluda peaaegu piiramatu arvu eri koostisega
           värvide valmistamist ja tarnimist. Tervisealases hädaolukorras tegutsemise nõuete
           järgimine eeldaks seega, et tootjad esitavad teabe ja moodustavad eelnevalt UFId
           äärmiselt suure arvu kõigis värvikombinatsioonides värvide puhul, millest paljusid ei
           pruugita tegelikult kunagi tarnida, või et nad lükkavad iga tarne edasi, kuni teave on
           esitatud ja UFI moodustatud. Mõlema lähenemisviisiga kaasneks eritellimusel värvide
           tööstusele ebaproportsionaalselt suur koormus.
   (3)     Selleks et vältida eelkõige väikeste ja keskmise suurusega ettevõtjate
           ebaproportsionaalset halduskoormust eritellimusel värvide puhul, tuleb nõudeid muuta
           komisjoni delegeeritud määrusega (EL) AAAA/XXX [väljaannete talitus: palun
           lisada viide komisjoni delegeeritud määrusele ..., millega muudetakse Euroopa
           Parlamendi ja nõukogu määrust (EÜ) nr 1272/2008 (mis käsitleb ainete ja segude
           klassifitseerimist, märgistamist ja pakendamist), et parandada tervisealases
   5
           ELT L 353, 31.12.2008, lk 1.
   6
           Komisjoni 22. märtsi 2017. aasta määrus (EL) 2017/542, millega muudetakse Euroopa Parlamendi ja
           nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja
           pakendamist, lisades sellele lisa, mis sisaldab ühtlustatud teavet tervisealases hädaolukorras tegutsemise
           kohta (ELT L 78, 23.3.2017, lk 1).
ET                                                          4                                                         ET
 ---pagebreak---          hädaolukorras tegutsemisega seotud teabele esitatavate nõuete rakendatavust,
         C(2020)5759], et võimaldada teha eritellimusel värvidele erand määruse (EÜ) nr
         1272/2008 VIII lisa kohastest teavituskohustustest ning kohustusest moodustada UFI.
         Ent sel juhul tuleb selleks, et mürgistusteabekeskused saaksid välja töötada sobiva
         lahenduse tervisekaitsealase hädaolukorra puhuks, kohaldada eritellimusel värvides
         sisalduvate konkreetsete segude suhtes kõiki VIII lisa nõudeid.
   (4)   Seda silmas pidades on asjakohane muuta määruse (EÜ) nr 1272/2008 artiklit 25, et
         sätestada eeskiri selliste eritellimusel värvide jaoks, mille kohta ei ole esitatud mingit
         teavet ja mille kohta ei ole moodustatud vastavat UFIt, et näha ette kohustus kanda
         kõikide eritellimusel värvides sisalduvate segude UFId eritellimusel värvi
         märgistusele. Lisaks sellele tuleks juhul, kui eritellimusel värvis sisalduva UFIga segu
         kontsentratsioon ületab 5 %, lisada see kontsentratsioon eritellimusel värvi märgistusel
         esitatud lisateabe hulka, sest teave eritellimusel värvides sisalduvate sellise
         kontsentratsiooniga segude kohta on tervisealases hädaolukorras tegutsemisel
         tõenäolisemalt oluline.
   (5)   Arvestades, et määruse (EÜ) nr 1272/2008 VIII lisas sätestatud tähtpäev 1. jaanuar
         2021, mille saabudes peavad tarbijakasutuseks või kutsealaseks kasutuseks mõeldud
         segud nõuetele vastama, hakkab peagi kätte jõudma, ning et käesolev määrus
         võimaldab kõikidel sektoritel kõnealuse lisa nõudeid täita, peaks käesolev määrus
         jõustuma võimalikult kiiresti.
   (6)   Seepärast tuleks määrust (EÜ) nr 1272/2008 vastavalt muuta,
   ON VASTU VÕTNUD KÄESOLEVA MÄÄRUSE:
                                              Artikkel 1
   Määruse (EÜ) nr 1272/2008 artiklisse 25 lisatakse järgmine lõige:
           „8. Kui tegemist on eritellimusel värviga, mille kohta ei ole esitatud VIII lisa kohast
           teavet ja mille jaoks ei ole moodustatud vastavat unikaalse koostise tähist, lisatakse
           eritellimusel värvi märgistusel esitatava lisateabe hulka unikaalse koostise tähised
           kõigi selliste eritellimusel värvis sisalduvate segude kohta, mille kontsentratsioon
           ületab 0,1 % ja millest tuleb artikli 45 kohaselt teatada, kusjuures need tähised tuleb
           paigutada kokku ja loetleda eritellimusel värvis sisalduva segu kontsentratsiooni
           kahanevas järjekorras vastavalt VIII lisa A osa 5. punkti sätetele.
           Esimeses lõigus nimetatud juhul tuleb siis, kui unikaalse koostise tähisega segu
           kontsentratsioon eritellimusel värvis ületab 5 %, lisada vastavalt VIII lisa B osa
           punktile 3.4 eritellimusel värvi märgistuse lisateabe hulka unikaalse koostise tähise
           kõrvale ka kõnealuse segu kontsentratsioon.
           Käesoleva lõike kohaldamisel on „eritellimusel värv“ värv, mis on valmistatud
           müügikohas toonimise või värvide segamise teel piiratud koguses ja spetsiaalselt
           üksiktarbijale või kutsealasel eesmärgil kasutajale.“
                                              Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
ET                                                 5                                                ET
 ---pagebreak---    Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 31.8.2020
                                             Komisjoni nimel
                                             president
                                             Ursula VON DER LEYEN
ET                                              6                                      ET